**Teoria și metodologia curriculumului**

**Cap. 8 DOMENII EXPERIENŢIALE ŞI ARII CURRICULARE**

DOMENII EXPERIENŢIALE: transcend graniţele dintre discipline

1. Domeniul limbă şi comunicare - acoperă stăpânirea exprimării orale şi scrise, ca şi abilitatea de a înţelege comunicarea verbală şi scrisă.

**Competențe:**

Dezvoltarea capacităţii de exprimare orală, de înţelegere şi utilizare corectă a semnificaţiilor structurilor verbale orale;

Educarea unei exprimări verbale corecte din punct de vedere fonetic, lexical, sintactic;

Dezvoltarea creativităţii şi expresivităţii limbajului oral;

Dezvoltarea capacităţii de a înţelege şi transmite intenţii, gânduri, semnificaţii mijlocite de limbajul scris.

**Indicatori:**

- Să participe la activităţile de grup, inclusiv la activităţile de joc, atât în calitate de vorbitor, cât şi în calitate de auditor.

- Să înţeleagă şi să transmită mesaje simple; să reacţioneze la acestea.

- Să audieze cu atenţie un text, să reţină ideile acestuia şi să demonstreze că l-a înţeles.

- Să distingă sunetele ce compun cuvintele şi să le pronunţe corect.

- Să-şi îmbogăţească vocabularul activ şi pasiv pe baza experienţei,

1. Domeniul ştiinţe - include atât abordarea domeniului matematic prin intermediul experienţelor practice cât şi înţelegerea naturii, ca fiind modificabilă de către fiinţele umane cu care se află în interacţiune.

**Competențe:**

Dezvoltarea operaţiilor intelectuale prematematice;

Dezvoltarea capacităţii de a înţelege şi utiliza numere, cifre, unităţi de măsură, întrebuinţând un vocabular adecvat;

Dezvoltarea capacităţii de recunoaştere, denumire, construire şi utilizare a formelor geometrice;

Stimularea curiozităţii privind explicarea şi înţelegerea lumii înconjurătoare;

Dezvoltarea capacităţii de rezolvare de situaţii problematice,

**Indicatori:**

Să efectueze operaţii cu grupele de obiecte constituite în funcţie de diferite criterii date ori găsite de el însuşi: triere, grupare/regrupare, comparare, clasificare, ordonare, apreciere a cantităţii prin punere în corespondenţă.

- Să înţeleagă şi să numească relaţiile spaţiale relative, să plaseze obiecte într-un spaţiu dat ori să se plaseze corect el însuşi în raport cu un reper dat.

- Să înţeleagă raporturile cauzale între acţiuni, fenomene (dacă...atunci) prin observare şi realizare de experimente

- Să recunoască, să denumească, să construiască şi să utilizeze forma geometrică

1. Domeniul estetic şi creativ - acoperă abilităţile de a răspunde emoţional şi intelectual la experienţe perceptive, sensibilitatea faţă de diferitele niveluri de manifestare a calităţii, aprecierea frumosului şi a adecvării la scop sau utilizare.

**Competențe:**

Formarea unor deprinderi de lucru pentru realizarea unor desene, picturi, modelaje;

Realizarea unor corespondenţe între diferitele elemente de limbaj plastic şi forme, obiecte din mediul înconjurător (natură, artă şi viaţa socială);

Stimularea expresivităţii şi a creativităţii prin desen, pictură, modelaj;

Formarea capacităţii de receptare a lumii sonore şi a muzicii;

Formarea capacităţilor de exprimare prin muzică

**Indicatori:**

- Să redea teme plastice specifice desenului.

- Să obţină efecte plastice, forme spontane şi elaborate prin tehnici specifice picturii.

- Să exerseze deprinderile tehnice specifice modelajului în redarea unor teme plastice.

- Să recunoască elemente ale limbajului plastic şi să diferenţieze forme şi culori în mediul înconjurător.

- Să cunoască şi să diferenţieze materiale şi instrumente de lucru, să cunoască şi să aplice reguli de utilizare a acestora

1. Domeniul psihomotric acoperă coordonarea şi controlul mişcărilor corporale, mobilitatea generală şi rezistenţa fizică, abilităţile motorii şi de manipulare de fineţe, ca şi elemente de cunoaştere, legate mai ales de anatomia şi fiziologia omului.

**Competențe:**

Formarea şi dezvoltarea deprinderilor motrice de bază şi utilitar-aplicative;

Stimularea calităţilor intelectuale, de voinţă şi afective, în vederea aplicării independente a deprinderilor însuşite;

Cunoaşterea deprinderilor igienico-sanitare pentru menţinerea stării de sănătate

**Indicatori:**

- Să cunoască şi să aplice regulile de igienă referitoare la igiena echipamentului.

- Să cunoască şi să aplice regulile de igienă a efortului fizic.

- Să-şi formeze o ţinută corporală corectă (în poziţia stând, şezând şi în deplasare).

- Să perceapă componentele spaţio-temporale

1. Domeniul om şi societate - include omul, modul lui de viaţă, relaţiile cu alţi oameni, relaţiile cu mediul social, ca şi modalităţile în care acţiunile umane influenţează evenimentele.

**Competențe:**

Cunoaşterea şi respectarea normelor de comportare în societate; educarea abilităţii de a intra în relaţie cu ceilalţi;

Educarea trăsăturilor pozitive de voinţă şi caracter şi formarea unei atitudini pozitive faţă de sine şi faţă de ceilalţi;

Dezvoltarea comportamentelor de cooperare, prosociale, proactive (iniţiativă);

Dezvoltarea abilităţii de recunoaştere, acceptare şi respect al diversităţii;

Cunoaşterea unor elemente de istorie, geografie, religie

**Indicatori:**

Să-şi adapteze comportamentul propriu la cerinţele grupului în care trăieşte (familie, grădiniţă, grupul de joacă).

- Să negocieze şi să participe la decizii comune.

- Să aprecieze în situaţii concrete unele comportamente şi atitudini în raport cu norme prestabilite şi cunoscute.

- Să trăiască în relaţiile cu cei din jur stări afective pozitive,

Definirea **curriculumului integrat** (încorporând toate categoriile: multidisciplinar, pluridisciplinar, interdisciplinar sau transdisciplinar) a reprezentat un subiect care a beneficiat de dezbateri încă de la începutul secolului XX, ele cunosc, în prezent, un nou accent. În general, toate definiţiile curriculumului integrat includ:

O combinare a disciplinelor;

Un accent prioritar pus pe proiecte;

Surse de cunoaştere care depăşesc manualul şcolar;

Relaţiile dintre concepte;

Metode de cercetare, de investigaţie;

Unităţi tematice ca principii organizatoare;

Orare flexibile;

Gruparea flexibilă a elevilor.

**Curriculumul integrat** desemnează atât relaţionarea diferitelor arii de studio.

**Integrarea interdisciplinară** presupune o intersectare a diferitelor arii disciplinare.

**Transdisciplinaritatea** reprezintă gradul cel mai elevat de integrare a curriculumului care tinde progresiv către o „decompartimentare” completă a obiectelor de studiu implicate.

**Studiile crosscurriculare** reprezintă forma cea mai complexă şi mai completă a curriculumului integrat. Introducerea acesteia în sistemul curricular va realiza un echilibru între formele cultivate predominant de curriculumul integrat, dar primare şi formele mai elaborate de curriculum integrat.