* Explicați relația: competențe generale – competențe specifice – obiective operaționale

Competenţele reprezintă ansambluri structurate de cunoştinţe şi deprinderi dobândite prin învăţare, cu ajutorul cărora se pot identifica şi rezolva, în contexte diverse, probleme caracteristice unui anumit domeniu

Competenţele generale se definesc la nivelul unei discipline de studiu şi se formează pe întreg parcursul învăţământului liceal, având rolul de a orienta demersul didactic către achiziţiile finale dobândite de elev prin învăţare; acestea se caracterizează printr-un nivel ridicat de generalitate şi complexitate.

Competenţele specifice se definesc pe obiect de studiu si ghidează activităţile didactice dintr-un an şcolar, fiind derivate din competenţele generale şi asociate cu anumite unităţi de conţinut. Conţinuturile se constituie în instrumente de atingere a competenţelor generale şi specifice, fiind organizate fie monodisciplinar, fie tematic (integrat) în concordanţa cu logica internă a domeniului de studiu.

Proiectarea curriculară orientată spre competenţe satisface mai bine scopurile educaţiei liceale, în schimb obiectivele operaționale se focalizau pe achiziţiile finale ale învăţării.

Competențele conduc la formarea personalităţii elevului, definirii clare a ofertei şcolii în raport cu aptitudinile şi interesele elevului, dar şi cu exigenţele impuse de societate.

Obiectivele operaționale se ating într-o perioadă scurtă de timp, cum ar fi într-o oră putem atinge 4-5 obiective operaționale, în schimb competențele specifice se ating după o perioadă mai lungă de timp.

* Pentru disciplina de specialitate, pe un subiect de lecție, la alegere, formulați 5 exemple de obiective operaționale

Disciplina: Informatică

Subiectul lecției: Structura repetitivă cu test posterior

Tipul lecţiei: de dobândire de noi cunoştinţe

O1: să reproducă forma structurii repetitive cu test anterior.

O2: să reproducă forma structurii repetitive cu test posterior.

O3: să identifice contextul repetitiv (zona) al unui algoritm care permite utilizarea în mod optim a uneia dintre cele 2 instrucţiunii repetitive studiate.

O4: să convertească, o secvenţă de cod care foloseşte una din cele 2 structuri repetitive, într-o secvenţă echivalentă care utilizează cealaltă structură repetitivă.

O5: să convertească expresia logică din structura repetitivă cu test posterior în exprimări echivalente