**FINALITATILE EDUCAȚIEI**

**OBIECTIVE**

- delimitarea conceptuală între ideal - scop - obiective;

- analiza si interpretarea nuanțată a nivelurilor obiectivelor;

- exersarea unor modalități de operaționalizare a obiectivelor.

**CONCEPTE-CHEIE**

- idealul educativ;

- scopul educației;

- obiective educaționale;

-strategii de expunere;

- taxonomia obiectivelor;

- operaționalizarea obiectivelor;

- finalitățile educației.

**IDEALUL, SCOPUL SI OBIECTIVELE EDUCAȚIEI**

Finalitatea unei acțiuni semnifica orientarea ei spre un anumit scop. Finalitatea acțiunii educative decurge din caracterul intențional al acesteia. Prin educație se urmărește atingerea unor teluri, obținerea unor rezultate, de obicei clar conturate în mintea educatorului si mai vag prefigurate în mintea educatului.

Însăși etimologia cuvântului „educație” sugerează ideea de finalitate, caci „a educa înseamnă a conduce, deci a îndruma spre un scop” iar „acțiunea de a conduce si noțiunea de nicăieri se exclud reciproc”.

Finalitățile educației direcționează si reglează acțiunea educativa. Ele sunt implicate în orice act de decizie pedagogica, deoarece, în funcție de aceste finalități, se stabilesc conținuturile, se aleg strategiile și se evaluează rezultatele obținute. De aceea, definirea lor constituie o problemă esențială în pedagogie, cu semnificații teoretice și implicații practice deosebite.

Exista un acord unanim în a ierarhiza finalitățile educației după gradul lor de generalitate, astfel:

idealul educației – ca intenționalitatea cea mai generală și pe termen lung;

scopurile educației – ca aspirații, intenționalități pe termen mediu;

obiectivele educației – ca intenționalități concrete, cu caracter particular.

**Idealul educației** exprimă modelul de personalitate dezirabilă pentru o anumită societate și epocă istorică. Este un model abstract, spre care se tinde prin sistemul de educație în ansamblul său.

În conturarea idealului educației se pornește de la doi factori esențiali: societatea, cu caracteristicile sale actuale si perspectivele sale de evoluție. În acest fel se evidențiază competentele, caracteristicile, calitățile importante si necesare membrilor unei anumite comunități și care-i ajuta pe aceștia din urma să se integreze activ într-un mediu social dat; individul care învață, și ale cărui trebuințe, interese, aspirații, posibilități sunt de asemenea luate în considerare.

La nivelul unei anumite societăți, stabilirea idealului educației este un aspect important al politicii în domeniul educației si învățământului, acesta având rolul de orientare strategica a tuturor demersurilor pedagogice. Idealul educației este dinamic, el înregistrează o evoluție istorică deoarece tipul de personalitate dorit de o anumită comunitate într-o etapă istorică dată condensează valorile epocii respective.

**Scopurile educației** desemnează finalități la nivelul unor acțiuni educative determinate, cum ar fi tipuri de scoli, cicluri de învățământ sau componente ale educației. Se poate vorbi astfel despre scopuri ale învățământului primar, ale binelui tehnologic sau ale educației intelectuale. Scopurile deriva din idealul educației si, fata de acestea, au un caracter mai concret, ele exprimând rezultate scontate prin demersuri educative pe termen mediu.

**Obiectivele educației** desemnează rezultatele așteptate la nivelul unor activități educative delimitate. În acest sens se stabilesc obiectivele unei discipline de învățământ, ale unui capitol, ale unei lecții sau obiectivele corespunzătoare unui domeniu al activității psihice (obiective cognitive, efective sau psihomotorii). Obiectivele constituie deci sarcini mai particulare, analitice si concrete. Ele deriva din scopurile educației si exprima achizițiile în plan comportamental, concrete si controlabile, vizate printr-o activitate educativa. Totodată, obiectivele reprezintă pași, etape în atingerea scopurilor educației.

Nivelul intermediar: al obiectivelor intermediare, care fac legătura intre obiectivele generale si cele concrete. Obiective intermediare sunt considerate, de exemplu, cele definite în raport cu marile categorii comportamentale, cognitive, afective si psihomotorii); nivelul concret: al obiectivelor operaționale, specifice unei activități educative delimitate.

Pentru exemplificare redam următorul exemplu, extras din literatura de specialitate: finalitatea ultima a educației „un individ plenar dezvoltat, într-o societate democratica”; scop: a proteja mediul înconjurător; obiectiv intermediar: a cunoaște principalii agenți ai poluării; obiectiv operațional: (tradus în comportamente observabile) elevul va aduna, din mediul sau apropiat, semne concrete ale poluării; micro-obiectiv: elevul va ști sa citească, pe cadranul unui analizator portabil, nivelul CO din atmosfera.

Se conturează, astfel, ierarhii ale obiectivelor educației etc. Importanta definirii riguroase a obiectivelor educației decurge din funcțiile pe care acestea le îndeplinesc. În literatura de specialitate au fost delimitate următoarele funcții: funcția de orientare axiologica: obiectivele (în special cele generale) indica valorile care orientează proiectarea si desfășurarea demersului educativ; funcția de anticipare a rezultatelor școlare – ele prefigurează schimbările așteptate în comportamentul educatului; (după nivelul de generalitate, funcțiile de mai sus pot indica tipul performantelor si capacitaților de achiziționat sau pot preciza rezultate concrete, observabile si măsurabile); funcția evaluativa: corect formulate, obiectivele servesc drept punct de reper în evaluarea rezultatelor școlare, indicând atât performante așteptate cat si criteriile de reușita; funcția de organizare si reglare a procesului pedagogic.

Obiectivele reprezintă punctul de plecare în proiectarea pedagogica; ele ghidează alegerea conținuturilor, a strategiilor de predare – învățare si a tehnicilor de evaluare. Totodată, rezultatele, parțiale sau finale, sunt în permanenta raportate la obiective, ceea ce permite (auto)reglarea acțiunii educative în orice etapa a desfășurării sale, cu posibilitatea de a preveni sau înlătură disfuncționalitățile.

**TAXONOMIILE OBIECTIVELOR EDUCAȚIEI PE DOMENII SI CLASE COMPORTAMENTALE**

Din rațiuni teoretice si necesitați practice, în literatura de specialitate obiectivele au fost clasificate pe domenii si clase comportamentale; astfel au fost elaborate modele taxonomice de organizare a obiectivelor.

Termenul „taxonomie” desemnează știința clasificării si, totodată, produsul obținut: o clasificare elaborata pentru un anumit domeniu. În pedagogie, taxonomia este o clasificare ierarhica, elaborata în conformitate cu anumite principii explicite, în particular cel al complexității crescânde . Deci, taxonomiile sunt considerate „teorii si abordări sistematice clasificatoare, descriptive si explicative”. Ele satisfac următoarele condiții:

au baze teoretice definite, fiind fundamentate pe rezultatele cercetărilor științifice;

se prezinta ca organizări ierarhice, cu diferite niveluri, nivelul mai complex incluzând proprietățile esențiale ale nivelurilor inferioare;

satisfac criteriul completitudinii, putând cuprinde toate fenomenele semnificative din domeniul la care se refera.

Taxonomiei corespund celor trei mari domenii comportamentale:

domeniul cognitiv: se refera la asimilarea cunoștințelor si formarea deprinderilor si capacitaților intelectuale;

domeniul afectiv: vizează formarea convingerilor, sentimentelor, atitudinilor si, mai general, adaptarea personala

domeniul psihomotor: privește învățarea conduitelor motrice, a operațiilor manuale.

Pentru domeniul cognitiv, cel mai cunoscut si utilizat model taxonomic este taxonomia elaborata B. Bloom și colaboratorii săi. Criteriul fundamental al acesteia este ordonarea obiectivelor de la simplu la complex.

Taxonomia cuprinde doua secțiuni:

secțiunea întâi: cunoașterea (obiectivele de tip informativ, care acoperă prima clasa a taxonomiei);

secțiunea a doua: formarea deprinderilor si capacitaților intelectuale (obiective de tip formativ, ce corespund claselor 1-5 si indica modurile în care se operează cu cunoștințele dobândite, care pot fi interpretate, aplicate, analizate, sintetizate sau evaluate).

Taxonomia lui B. Bloom pentru domeniul cognitiv conține următoarele clase

achiziția cunoștințelor

a) cunoașterea datelor particulare; (cunoașterea terminologiei; cunoașterea faptelor particulare);

b) cunoașterea cailor care permit prelucrarea datelor particulare (a regulilor/convențiilor; a tendințelor si secvențelor; a clasificărilor; a criteriilor, a metodelor);

c) cunoașterea elementelor generale aparținând unui domeniu de activitate (principii si legi, teorii);

1. înțelegerea (comprehensiunea): transpoziția (transformarea); interpretarea; extrapolarea (transferul);

2. aplicarea;

3. analiza elementelor, relațiilor, principiilor de organizare;

4. sinteza: definirea unui concept, elaborarea unui plan al acțiunii, derivarea unui ansamblu de relații elaborate;

5. evaluarea pe baza unor criterii interne si externe.

Pentru domeniul psihomotor, unul din modelele taxonomice mai cunoscute este cel elaborat de S. Simpson. Principiul ierarhic în funcție de care a fost construita aceasta taxonomie este relativa dificultate sau gradul de perfecțiune al unei deprinderi necesare pentru a îndeplini o activitate motorie.

Taxonomia lui Simpson conține următoarele niveluri (ultimele doua nefiind însă suficient elaborate):

- percepția: comportamentul pregătitor neobservabil direct, bazat pe stimulare si discriminare senzorială;

- dispoziția: starea de pregătire mintala, fizica sau emoțională, pentru a săvârși un act motor;

- răspunsul ghidat: actul comportamental observabil al unui individ dirijat de un instructor, accentul punându-se pe elementele componente ale deprinderii;

- automatismul: răspunsul învățat devenit deprindere;

- răspunsul manifest complex: îndeplinirea cu ușurința si eficienta a unui act motor cu o structura complexa;

- adaptarea: modificarea voluntara a mișcărilor;

- creația: crearea unor noi sisteme de mișcări

O privire critica asupra modelelor taxonomice releva următoarele:

Taxonomiile sunt concepute ca „scheme elastice”, capabile sa se acomodeze, structurii particulare a oricărui obiect de învățământ. Ele prezintă avantajul de a oferi practicienilor educației: o gama larga de obiective, dintre care aceștia le pot selecta pe cele corespunzătoare unor situații concrete; modelul treptelor de parcurs pentru atingerea nivelurilor superioare; repere pentru evaluare si autoevaluare.

Pe de alta parte însă, abordarea obiectivelor pe cele trei mari domenii (cognitiv, afectiv si psihomotor) nu corespunde unității vieții psihice si deci nici complexității procesului de educație (de exemplu: într-un demers pedagogic, obiectivele cognitive nu pot fi disociate de cele afective, ele fiind într-o permanenta interacțiune).

**OPERATIONALIZAREA OBIECTIVELOR.**

**MODALITATI DE OPERATIONALIZARE**

Pentru a putea fi utilizate în proiectarea activităților de predare – învățare precum si în evaluare, obiectivele pedagogice se operaționalizează.

Operaționalizarea înseamnă definirea obiectivelor în termeni de comportament observabil si măsurabil; sunt indicate achizițiile în plan comportamental pe care le dobândesc educații în urma parcurgerii situațiilor de învățare create de educator.

Formularea completa a unui obiectiv operațional ia în considerare următorii parametri:

- cine va produce comportamentul dorit;

- ce comportament observabil va dovedi ca obiectivul este atins;

- care va fi produsul acestui comportament (performanta);

- în ce condiții trebuie sa aibă loc comportamentul;

- în temeiul căror criterii ajungem la concluzia ca performanta este satisfăcătoare.

De exemplu:

- elevul;

- trebuie sa știe sa construiască;

- un aparat de radio cu tranzistori;

- alegând el însuși piesele, după schema adoptata;

- aparatul va trebui sa recepționeze corect programul a cel puțin cinci posturi emițătoare pe unde medii si cinci posturi pe unde lungi.

Cea mai uzitata modalitate de operaționalizare a obiectivelor este cea propusa de R.F. Mager; ea cuprinde trei elemente: denumirea comportamentului; condițiile în care trebuie sa se producă acesta; criteriile de reușită.

Denumirea comportamentului se face apelând la verbe de acțiune (a identifica, a explica, a demonstra, a analiza, a rezolva etc.), care desemnează comportamente observabile si măsurabile. La verbul de acțiune (comportamentul) se adaugă produsul sau performata (de exemplu: sa rezolve o ecuație de gradul I sau sa deseneze schema unui circuit).

În ceea ce privește condițiile de producere a comportamentului, sunt indicate de obicei condițiile materiale, cum ar fi: instrumentele utilizate, locul, eventualul ajutor. Condițiile se exprima cu ajutorul unor expresii ca: „fiind dat”, „având acces la”, „folosind” sau, dimpotrivă, „în lipsa”. Precizarea criteriilor de reușită permite construirea instrumentelor de evaluare. Criteriile pot fi:

a) calitative: de tipul „totul sau nimic”, când se cere rezolvarea corecta integrala a sarcinii (ex. redarea unei definiții, a unei formule);

b) cantitative: situație în care nivelul minim de performanta acceptat poate fi exprimat prin:

- numărul minim de răspunsuri corecte așteptate;

- numărul maxim de erori permise;

- proporția de reușita admisa;

- limita de timp etc.

În cazul unor anumite categorii de obiective (de transfer si de exprimare, în care sunt vizate capacitați creatoare), precizarea criteriilor devine foarte dificila. De asemenea, obiectivele formative din domeniul afectiv si motivațional, a căror realizare necesita acțiuni educative complexe si de durata, nu pot fi supuse rigorilor operaționalizării.

Cele mai frecvente erori în formularea obiectivelor se întâlnesc atunci când:

nu sunt indicate comportamente observate, (exprimate prin verbe ce desemnează acțiuni concrete) ci acțiuni sau procese psihice interne („a înțelege”, „a cunoaște”);

obiectivul este confundat cu elementele de conținut ce urmează a fi învățate;

obiectivul este confundat cu sarcini didactice, intenționalități ale profesorului (verificarea sau fixarea cunoștințelor);

printr-un singur obiectiv sunt vizate în același timp mai multe comportamente.

Operaționalizarea obiectivelor se dovedește a fi un demers pedagogic important, care aduce rigoare si precizie în activitatea didactica, putând contribui la îmbunătățirea calității instruirii si a evaluării. Pe de alta parte, în literatura de specialitate este semnalat si pericolul fragmentarii excesive si al mecanizării procesului de educație. Operaționalizarea obiectivelor nu trebuie sa devina un scop în sine, ci un prim pas în proiectarea pedagogica.