**Tema 4 Finalitățile educației**

* Idealul educațional precizat în Legea Educației are doar relevanță teoretică
* Idealul educaţional reprezintă finalitatea educaţiei cu gradul cel mai mare de generalitate
* Între idealul educaţional, scopurile şi obiectivele educaţionale există o relaţie de strânsă interdependenţă (idealul educațional poate fi atins numai dacă sunt atinse scopurile și obiectivele educaționale)
* Cunoştinţele sunt acelea care se produc şi se aşază în gândire, nu sunt acelea care se produc şi se aşază în memorie
* Învăţarea bazată pe memorie este o învăţare realizată pe de rost, pe dinafară, în timp ce învăţarea bazată pe gândire este o învăţare realizată pe dinăuntru
* Pentru descrierea comportamentului observabil, în formularea unui obiectiv operațional este necesar să se utilizeze verbe de acțiune și să se evite verbele cu spectru larg sau așanumitele „verbe intelectualiste” cum sunt: a înțelege, a ști, a cunoaște etc., care nu exprimă comportamente observabile și măsurabile
* Pe masură ce pedagogia interactivă și pedagogia pentru competențe s-au încorporat în sistemul educațional rolul elevului se transformă: din obiect al predării în subiect al învățării
* Se observă o schimbare de la concentrarea pe memorie și amintiri la concentrarea pe gândire critică și a rezolvării de probleme
* Soluţia pentru relansarea educaţiei implică abordări şi experimente flexibile, în care să se implice politicienii, oamenii şcolii şi cetăţenii, deopotrivă

**Întrebări**

-Este evoluția pedagogiei dependentă de evoluția tehnologică? Spre exemplu schimbarea de la pedagogia centrată pe memorie la cea centrată pe gândire critică și rezolvare de probleme apare în momentul în care contextul tehnologic ne permite să stocăm și să accesăm în mod eficient volume largi de informații, nemaifiind astfel necesară memorarea extensivă a informației.

-Este pedagogia modernă superioară celei tradiționale prin valorile ei sau pentru că pedagogia modernă corespunde cu nevoile societății actuale?