**Tema 4 Finalitățile educației**

Finalitățile educației servesc drept o componentă a procesului de învățământ, care asigură sensul, orientarea și direcțiile strategice ale acțiunii instructiv-educative. Așadar se urmărește prin educație acumularea de cunoștințe pentru formarea unor abilități

**4.1. Idealul educațional-analiză pedagogică**

Fiecare stat adoptă un anumit sistem educațional ce se înscrie într-o anumită pedagogie și urmează un ideal educațional specific. Spre exemplu, în România idealul educațional este:

*„Idealul educațional al școlii românești constă în dezvoltarea liberă, integrală*

*și armonioasă a individualității umane, în formarea personalității autonome și în*

*asumarea unui sistem de valori care sunt necesare pentru împlinirea și*

*dezvoltarea personală, pentru dezvoltarea spiritului antreprenorial, pentru*

*participarea cetățenească activă în societate, pentru incluziune socială și pentru*

*angajare pe piața muncii.”*

Însă acesta descrie doar un reper, un portret. El oferă direcții care nu pot fi aplicate în totalitate datorită diferitelor constrângeri ale societății date de perioada istorică ori valorile promovate în societate. Așadar are doar relevanță teoretică, prezentând un grad înalt de generalitate.

Totodată se remarcă scopurile educaționale ce reprezintă o conturare mai clară a finalităților educaționale și se formează pentru segmente de școlaritate mai largi. De asemenea, scopurile educaționale includ obiectivele educaționale ce sunt o concretizare a scopurilor, constituind ipostaza cea mai concreta a finalităților educaționale. Astfel se conturează strânsa relație ideal-obiectiv-scop educațional

**4.2. Taxonomia obiectivelor educaționale**

Taxonomia obiectivelor educaționale reprezintă un sistem de clasificare și ordonare ierarhică, logică a obiectivelor educaționale în funcție de diverse criterii,

cum ar fi:

a)După gradul de generalitate

- obiective generale

-obiective de generalitate medie

-obiective operaționale – cele mai concrete

b) După gradul de generalitate:

-obiective cadru (competențe generale)

-obiective de referință (competențe de referință)

c) După domeniul de dezvoltare:

-obiective cognitive

-cunoașterea-vizează dobândirea de cunoștințe

-comprehensiune-se referă la demonstrarea faptului că ideile și faptele au fost înțelese de elev

-aplicarea-este un nivel taxonomic al procesării cognitive, al rezolvării de probleme noi

-analiza-presupune stabilirea ideilor principale dintr-un text, descoperirea cauzelor unui fenomen, identificarea erorilor din interiorul unei argumentări

-sinteza-presupune demersuri de integrare a unor idei și considerații și de elaborare a unor produse

-evaluarea-presupune realizarea de judecăți de valoare și de aprecieri

-obiective afectiv-motivaționale

1. Receptarea și conștientizarea mesajului

2. Reacția / răspunsul – asentimentul

3. Valorizarea sau preferința pentru o valoare

4. Organizarea unui sistem de valori

5. Caracterizarea/ ordonarea generalizată

-obiective psihomotorii

1. Perceperea

2. Dispoziția

3. Reacția dirijată

4. Automatismul

5. Reacția complexă

**4.3. Operaționalizarea obiectivelor educaționale**

Operaționalizarea obiectivelor reprezintă demersul/ operația de transpunere –

cu ajutorul verbelor de acțiune – a scopurilor procesului de învățământ în

obiective specifice și a acestora în obiective concrete, prin precizarea unor

comportamente cognitive și/ sau psihomotorii observabile și, pe cât posibil,

măsurabile.

Obiectivele operaționale derivă din obiective cu grad de generalitate mai mare.

Modelul de operaționalizare elaborat de R.F. Mager:

-descrierea comportamentului observabil final

-precizarea condițiilor de producere și manifestare a comportamentului

-stabilirea criteriilor de reușită / de acceptare a performanței standard

Modelul de operaționalizare elaborat de Gilbert de Landsheere

1. Cine va produce comportamentul? (Elevii)

2. Ce comportament observabil va dovedi că obiectivul este atins?(să construiască)

3. Care va fi produsul acestui comportament? (un aparat de radio)

4. În ce condiții se va manifesta comportamentul?(alegând piesele după o schemă dată)

5. Pe temeiul căror criterii ajungem la concluzia că produsul este satisfăcător?(astfel încât să recepționeze cinci posturi)

Avantaje ale operaționalizării obiectivelor educaționale:

- obiectivele asigură rigoarea necesară acțiunii educaționale;

- au rol orientativ pentru profesori și stimulativ pentru elevi;

- reprezintă repere în proiectarea, realizarea și evaluarea rezultatelor învățării.

Dezavantaje ale operaționalizării obiectivelor educaționale:

- nu toate obiectivele pot fi precizate în termini concreți, specifici, spre exemplu, cele care urmăresc formarea trăsăturilor de caracter, a atitudinilor, a sentimentelor;

- nu toate comportamentele pot fi anticipate în mod riguros, mai ales când vizăm dezvoltarea creativității elevilor, rezolvarea de probleme prin metode euristice.

**4.4 De la pedagogia pentru cunoștințe la pedagogia pentru competențe**

În secolul XX se remarcă noi pedagogii: Pedagogia activă, experimentală, interactivă. Totodată evoluția tehnologiei determină la rândul ei evoluția pedagogiei, ele aflându-se într-o relație cauzală circulară. Astfel învățarea creează noi tehnologii, ier noile tehnologii devin suport al învățării. Însă o bună parte din reformele pedagogice de până acum au eșuat datorită faptului că pedagogia comeniană și învățământul pe clase și lecții au dominat sistemele europene au dominat mai bine de 300 de ani.

În prezent educația se conturează pe direcția pedagogiei interactive și a pedagogiei pentru competențe, ce se dovedesc a fi mai flexibile și cu putere de adaptare. Așadar în educație au fost restructurate trei dimensiuni menite să asigure flexibilitatea și adaptarea școlii la noile realități:

-rolul elevului: de la obiect al predării acesta devine subiect al învățării

-dinamica tehnologiilor: de la materiale tipărite la internet, clase virtuale, sisteme integrate ADL

-modele organizaționale: de la organizare verticală, ierarhică la organizare orizontală, în matrice, în rețele, în proiecte

O privire de ansamblu asupra evoluției pedagogiei din secolul 17 până în prezent determină delimitarea ei în pedagogia tradițională și pedagogia modernă:

-pedagogia timpului trecut și pedagogia timpului viitor;

-pedagogia memoriei, a amintirilor și pedagogia gândirii critice și a rezolvării de probleme;

-pedagogia structurilor de conservare, de menținere și pedagogia structurilor de schimbare, de dezvoltare, de anticipare;

-pedagogia mileniului doi și pedagogia mileniului trei;

-pedagogia pentru cunoștințe și pedagogia pentru competențe;

-pedagogia învățării la suprafață și pedagogia învățării în profunzime;

-pedagogia uceniciei artizanale și pedagogia uceniciei cognitive;

Pedagogia tradițională – pedagogia pentru cunoștințe

-practici asimilaționiste și sufocare informațională și culturală

-practici opresive, educație prin constrângere și pedeapsă

-practici pasive, educație centrată pe profesor

Pedagogia modernă

-management educațional

-teoria curriculumului

-teoria instruirii

-teoria evaluării

Tehnologiile informatizate devin acum utile suporturi în proiectarea predării, în dirijarea și managementul învățării, precum și în monitorizarea actului didactic.

Calculatoarele diseminează și structurează informația, permit simulări ale unor fenomene și procese complexe, propun utilizatorilor variate trasee de gândire și acțiune, determinând, în mod evident, asimilarea unei culturi informaționale.

Dezvoltarea structurilor de învățare a depășit astăzi cele mai optimiste așteptări consemnate în istoria pedagogiei. Prezenta evaluare este însoțită de un exemplu tare, chiar cel mai nou, unul provocator pentru școala contemporană: învățarea avansat distribuită (ADL în limbaj consacrat, adică „Advanced Distributed Learning”).

Strategiile naționale și globale au conturat paradigmele dezvoltării: economia bazată pe cunoștințe, societatea educațională, educațiile ca servicii comunitare. Unul din instrumentele de prim plan al proiectului pedagogic îl reprezintă curriculumul – acel corpus articulat de experiențe de învățare propus elevilor, studenților și adulților spre buna lor pregătire, pentru o inserție profesională și socială optimă.

Există numeroase scenarii despre școala viitorului. Majoritatea lor gravitează în jurul noului curriculum și a reformei în predare – învățare, care ar încorpora competențe generale și specifice, precum și abilități de bază necesare tuturor elevilor/ persoanelor adulte în variate domenii:

- cunoștințe despre sine, ca subiect angajat în variate sarcini;

- cunoștințe despre alții și capacități de interacțiune;

- capacități de învățare, a învăța cum se învață;

- predispoziția de a învăța continuu, pe durata întregii vieți;

- responsabilitate ca membru al comunității/ societății;

- sănătate mintală și fizică;

- gândire critică, creativitate și productivitate;

- participare activă la viața economică și social;

Se remarcă o serie de tendințe în dezvoltarea pedagogiei

-programele de asigurare a calității în educație și evaluarea instituțională vor instala competiția între școli, cu impact pedagogic pozitiv

-intensificarea competiției îngreunează planificarea, organizarea și realizarea activităților școlare

-funcționarea școlii în viitor va fi condiționată de deschiderea largă spre diversitatea serviciilor educaționale

-măsurarea adecvată și completă a eficienței unităților școlare, evidența bunelor practici

-educația ca servicii pentru comunitate

-profesionalizarea în cariera pedagogică

În concluzie, putem afirma impactul semnificativ asupra evoluției societății al educației, fiind evidentă necesitatea înțelegerii în profunzime a finalităților educației.