1. Explicați relația: competențe generale – competențe specifice – obiective operaționale

Competențele reprezintă ansambluri de cunoștințe și deprinderi dobândite prin învățare, cu ajutorul cărora se pot identifica, analiza și rezolva, în diverse contexte, probleme caracteristice unui domeniu.

Competențele generale se definesc la nivelul unui domeniu și se formează pe parcursul unui întreg ciclu de învățare(liceu, universitate), fiind caracterizate de un grad înalt de generalitate și complexitate.(ex. gândirea algoritmică, formată pe parcursul a patru ani de informatică, în liceu/facultate).

Competențele specifice derivă din cele generale, ele fiind formulate la nivelul unui singur an de studiu, având un grad de generalitate mai scăzut, comparativ cu competențele specifice (ex. înțelegerea noțiunii de graf și operarea cu această noțiune pe parcursul clasei a XI-a).

Obiectivele operaționale au caracterul cel mai concret, ele fiind atinse într-o perioadă scurtă de timp, de regulă în timpul unei lecții.

Relația dintre cele trei concepte poate fi privită ca o piramidă: la bază se află obiectivele operaționale(ele reprezentând baza, acțiunile concrete), apoi competențele specifice, iar la vârf se află competențele generale deoarece pentru a atinge vârful piramidei, este necesară parcurgerea ei de jos în sus.

2. Pentru disciplina de specialitate, pe un subiect de lecție, la alegere, formulați 5 exemple de obiective operaționale.

Informatică – Structuri repetitive(cunoaștere/achiziția + înțelegerea/comprehensiunea + aplicarea informațiilor)

1. să reproducă forma structurii repetitive cu test anterior.

2. să reproducă forma structurii repetitive cu test posterior.

3. să identifice zona unui algoritm care utilizează una din cele 2 structuri repetitive.

4. să convertească, o secvență de cod care folosește una din cele 2 structuri repetitive, într-o secvență echivalentă care utilizează cealaltă structură repetitivă.

5. să utilizeze structurile repetitive pentru a căuta un element într-un vector