1. Ce sunt principiile fundamentale ale educației?

Având în vedere natura socio-umană a educației, aceasta prezintă o serie de principii fundamentale, spre deosebire de domeniile exacte unde există legi fundamentale. Așadar principiile în educație reprezintă norme generale, direcții ori repere menite să ghideze și să orienteze practicile educaționale, asigurând totodată fundamentare științifică, coerență, rigoare și eficiență.

2. Care sunt orientările oferite de teoriile lui J. Piaget și Galperin în domeniul principiilor fundamentale?

În concepția lui J.Piaget se disting în dezvoltarea unui copil o serie de stadii conectate (fiecare stadiu construiește pretextele următorului), urmărindu-se dezvoltarea prin experiență:

- 6 luni - 2 ani: inteligenţa senzohomotorie (percepţii, mişcări simple);

- 2 - 6/7 ani: inteligenta preoperatorie/intuitivă (reprezentare, limbaj situativ, joc simbolic, gândire preoperatorie);

-7/8 - 10/11 ani: inteligenta operatorie concretă (operaţii concrete; gândire reversibilă, cu inversări şi reciprocităţi; clasificări; dezvoltări ale limbajului contextual);

- 10/11 - 14/15 ani: inteligenţa operatorie formală/propoziţională (operaţii formale/propoziţionale; gândire ipotetică; vizează idei, relaţii verbale, dezvoltarea inteligenţei verbale).

La fel ca Jean Piaget, Galperin susține că educația se realizează continuu și pe etape. Noțiunile și operațiile mintale sunt dobândite după un principiu fundamental foarte generos, denumit principiul interiorizării noţiunilor şi operaţiilor mintale. Din punct de vedere pedagogic, interiorizarea se referă la faptul că ceea ce se însușește, în plan mintal, se învață, provine din exterior, din experiențe concrete. Nu se poate vorbi despre interiorizare, noțiuni, operații mintale, a ceea ce nu a fost în exterior, în experiențe concrete. Astfel se remarcă următoarele trei etape:

- etapa formării acţiunii materiale (realizată prin operaţii cu obiectele, gen "două buline plus două buline, egal patru buline");

- etapa formării acţiunii externe (realizată cu voce tare, prin limbaj extern);

- etapa formării acţiunii interne (realizată prin limbaj intern)

3. Identificați trei principii fundamentale pe care le considerați importante în activitatea dumneavoastră de debut la catedră.

1. Învăţarea este un proces activ, voluntar, personal şi mijlocit social

2. Construcţia cunoştinţelor, a structurile cognitive noi se realizează prin integrarea experienţelor şi a achiziţiilor anterioare

3. Rolul motivaţiei intrinseci în învăţare