**Opinii**

Din punctul meu de vedere atât ereditatea cât și factorii externi joacă un rol crucial în dezvoltarea personalității. Așadar consider că factorii ereditari determină anumite predispoziții, iar cei externi pot dezvolta aceste predispoziții ori le pot suprima. Totodată nu se poate afirma ca dezvoltarea personală este determinată doar de factori ereditari ori externi deoarece este imposibilă suprimarea în totalitate a unei categorii de factori cu scopul obținerii unui individ a cărei personalitate să fie complet definită de factori ereditari ori externi. Astfel cele două tipuri de factori nu se contrazic, ci împreună determină dezvoltarea personala a individului.

Din punctul meu de vedere educația reprezintă mecanismul ideal prin care un individ își poate dezvolta personalitatea deoarece i se oferă contextul în care își poate descoperi predispozițiile determinate ereditar spre anumite domenii, cât și mecanismele prin care își poate dezvolta aceste predispoziții. Totodată educația este un proces gradual, treptat ce se pretează la nevoile individului în diferite etape ale vieții.

**Întrebări**

1. Fiecare individ are nevoie de o formă specifică nevoilor sale de educație sau există o formă ideală de educație ce se poate aplica oricărui individ?